PATVIRTINTA

Skuodo rajono savivaldybės tarybos

2021 m. birželio 9 d. sprendimu Nr. T10-135/T9-

**SKUODO RAJONO SAVIVALDYBĖS BIUDŽETO LĖŠOMIS FINANSUOJAMŲ NEVYRIAUSYBINIŲ ORGANIZACIJŲ PROJEKTŲ KONKURSO ORGANIZAVIMO IR FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės biudžeto lėšomis finansuojamų nevyriausybinių organizacijų (toliau – NVO) projektų (toliau – Projektų) konkurso organizavimo ir finansavimo tvarkos aprašas (toliau – Aprašas) reglamentuoja Projektų finansavimo, paraiškų konkursui teikimo, vertinimo, sprendimo dėl finansavimo priėmimo, sutarčių sudarymo ir atsiskaitymo už skirtas lėšas tvarką.

2. Projektai finansuojami Skuodo rajono savivaldybės (toliau – Savivaldybės) strateginio veiklos plano 3 programos „Kultūros ir turizmo, sporto, jaunimo ir bendruomenių veiklos aktyvinimo programos“ (toliau – Programa) lėšomis.

1. Lėšos NVO projektams skiriamos siekiant šių ilgalaikių NVO plėtros tikslų:
	1. NVO veiklos stiprinimo;
	2. NVO ir savivaldybės institucijų ir įstaigų bendradarbiavimo skatinimo;
	3. NVO dalyvavimo savivaldybės viešajame gyvenime skatinimo;
	4. Gyvenamųjų vietovių bendruomeniškumo skatinimo;
	5. NVO teikiamų viešųjų paslaugų plėtros.

4. Finansuojamos NVO veiklos sritys:

4.1. Jaunimo iniciatyvų skatinimas;

4.2. Suaugusiųjų ir vaikų užimtumas;

4.3. Kultūros plėtra;

4.4. Turizmo skatinimas;

4.5. Ekologijos skatinimas;

4.6. Sporto veiklų ir sveikos gyvensenos skatinimas;

4.7. Socialinių problemų sprendimas;

4.8. Bendruomenių kompetencijų didinimas ir lyderystės skatinimas.

5. Einamųjų metų programos lėšas projektų konkursui organizuoti skiria arba perskirsto Skuodo rajono savivaldybės taryba (toliau – Taryba) Skuodo rajono savivaldybės administracijos direktoriaus (toliau – Direktorius) teikimu.

6. Projektų finansavimo prioritetai kiekvienais metais nurodomi kvietime teikti paraiškas, atsižvelgiant į Skuodo rajono savivaldybės nevyriausybinių organizacijų tarybos, Jaunimo reikalų tarybos, Kultūros ir meno tarybos siūlymus, Lietuvos Respublikos seimo paskelbtas tų metų minėtinas temas, Skuodo rajono strateginio veiklos plano nuostatas. Prioritetus atrenka projektų valdymo darbo grupė.

 7. Nuostatuose vartojamos sąvokos suprantamos taip, kaip jos apibrėžtos Lietuvos Respublikos nevyriausybinių organizacijų plėtros įstatyme, Lietuvos Respublikos civiliniame kodekse, Lietuvos Respublikos vietos savivaldos įstatyme, Lietuvos Respublikos bendruomeninių organizacijų plėtros įstatyme ir kituose teisės aktuose.

**II SKYRIUS**

**PROJEKTŲ FINANSAVIMO TVARKA**

8. Paraiškas gali teikti nevyriausybinės organizacijos, Juridinių asmenų registre turinčios nevyriausybinės organizacijos žymą, registruotos ir (arba) vykdančios veiklą Skuodo rajono teritorijoje.

9. Finansavimas neskiriamas:

9.1. jeigu pareiškėjas yra likviduojamas arba reorganizuojamas;

9.2. jei pareiškėjas neįvykdęs numatytų sąlygų yra neatsiskaitęs arba pavėlavęs atsiskaityti už ankstesnių metų projektus.

10. Kai projektą įgyvendina daugiau nei vienas juridinis asmuo, paraišką tam pačiam projektui gali teikti tik vienas pareiškėjas.

11. Programos lėšomis tinkamomis finansuoti išlaidomis pripažįstamos šios išlaidos:

11.1. paslaugoms įsigyti;

11.2. priemonėms įsigyti arba sukurti (vienos priemonės kaina negali viršyti 499 Eur).

12. Programos lėšomis nefinansuojamos šios išlaidos:

12.1. turtui įsigyti ir projekto metu sukuriamam materialiam turtui, viršijančiam 499 Eur, sukurti;

12.2. darbo užmokesčiui mokėti;

12.3. patalpoms remontuoti,

12.4. alkoholiui bei tabako gaminiams įsigyti.

13. Projektas finansuojamas 100 proc. projekto vertės.

14. Finansuojamų projektų minimali suma – 500 Eur, maksimali suma – 2 000 Eur.

15. Projekto įgyvendinimo pradžia laikoma paraiškoje nurodyta projekto įgyvendinimo laikotarpio pradžios data. Finansuoto projekto įgyvendinimo pabaiga negali būti vėlesnė nei einamųjų metų gruodžio 31 d.

**III SKYRIUS**

**PARAIŠKŲ KONKURSUI TEIKIMO TVARKA**

16. Kvietimas pateikiamas lietuvių kalba ir visa informacija apie kvietimą skelbiama oficialioje Skuodo rajono savivaldybės interneto svetainėje [www.skuodas.lt](http://www.skuodas.lt) bei Skuodo rajono turizmo, kultūros ir kultūros paveldo svetainėje [www.kursiukrastas.lt](http://www.kursiukrastas.lt), taip pat rajoniniame laikraštyje „Mūsų žodis“.

17. Kvietimas teikti paraiškas finansavimui gauti paskelbiamas per mėnesį nuo Programos lėšų patvirtinimo.

18. Kvietime nurodoma:

18.1. nuoroda į svetainę, kurioje skelbiamas finansavimo tvarkos aprašas;

18.2. paraiškų priėmimo laikotarpis, kuris negali būti trumpesnis nei 20 darbo dienų;

18.3. paraiškų teikimo adresas ir būdai;

18.4. darbuotojo, atsakingo už kvietimą, vardas, pavardė, telefono numeris, elektroninio pašto adresas;

18.5. kita reikalinga informacija.

19. Siekdamas gauti finansavimą, pareiškėjas turi pateikti užpildytą projekto paraiškos formą (priedas) su visais nurodytais priedais. Paraiškos pateikimo tvarka nurodoma kvietime.

20. Kitais būdais, nei nurodyta kvietime, ar po kvietime nustatyto termino pabaigos pateiktos paraiškos nevertinamos.

21. Tas pats projektas ir tapačios jo veiklų išlaidos gali būti finansuojamos tik vieną kartą. Nustačius, kad toks pat projektas ar tapačios jo veiklų išlaidos buvo finansuotos daugiau nei vieną kartą, pakartotinai skirtas finansavimas grąžinamas per nustatytą terminą.

22. Vienas pareiškėjas gali teikti vieną paraišką, išskyrus atvejus, kada pareiškėjas jaunimo vardu teikia paraišką jaunimo iniciatyvoms finansuoti.

23. Siekiant užtikrinti projektų vertinimo skaidrumą ir pareiškėjų lygiateisiškumą, paraiškų taisymas, tikslinimas, pildymas ar papildomas dokumentų teikimas pareiškėjų iniciatyva po jų pateikimo yra negalimas. Papildyti projektą trūkstamais dokumentais gali paprašyti tik projektų valdymo darbo grupė.

**IV SKYRIUS**

**PROJEKTŲ VERTINIMAS IR SPRENDIMO DĖL FINANSAVIMO PRIĖMIMAS**

24. Pateiktų paraiškų vertinimą sudaro trys etapai:

24.1. administracinės atitikties vertinimas;

24.2. ekspertinis vertinimas;

24.3. projektų valdymo darbo grupės galutinis vertinimas ir siūlymo Direktoriui rengimas.

25. Administracinės atitikties vertinimą atlieka projektų valdymo darbo grupės sekretoriatas. Administracinės atitikties vertinimo metu nustatoma, ar paraiška pateikta laikantis Apraše ir kvietime nustatytų administracinių reikalavimų.

26. Administracinės atitikties vertinimas turi būti atliktas ne vėliau kaip per 5 darbo dienas nuo kvietime nurodyto paraiškų teikimo termino pabaigos.

27. Jeigu vertinant paraiškos administracinę atitiktį nustatoma, kad paraiška pateikta nesilaikant Apraše ir kvietime nustatytų administracinių reikalavimų, toliau tokia paraiška nevertinama.

28. Nustačius, kad paraiška atitinka visus administracinės atitikties vertinimo reikalavimus, ji teikiama vertinti ekspertų komisijai per 5 darbo dienas.

29. Ekspertinio vertinimo metu, vadovaujantis Skuodo rajono savivaldybės administracijos direktoriaus patvirtintu ekspertų komisijos darbo reglamentu, projektas įvertinamas nuo 0 iki 100 balų. Projektai vertinami pagal šiuos kriterijus:

|  |  |  |
| --- | --- | --- |
| Kriterijus | Kriterijaus vertinimo aprašymas | Balai |
| 1. Projekto aktualumas ir pagrįstumas pagal tikslus, uždavinius (ar veiklos padeda pasiekti iškeltus tikslus) ir pasirinktus prioritetus. | Projekto idėja yra originali ir(ar) nauja, aiškiai pagrįsta irargumentuota. Pasirinkta projekto įgyvendinimo formaleidžia pasiekti išsikeltus tikslusir uždavinius pagal pasirinktus prioritetus. | 0–20 |
| 2. Projekto rezultatai, ilgalaikis teigiamas poveikis ir nauda visuomenei ar tikslinei grupei, išliekamoji vertė. | Projekto veiklos rezultatais bus galima pasinaudoti ir pasibaigus projektui, justi teikiamą naudą. Rezultatai matomi ir pasibaigus projektui. | 0–20 |
| 3. Projekto partneriai: projektu skatinamas bendradarbiavimas tarp skirtingų sektorių, institucijų, tarptautinis bendradarbiavimas. | Projektas įgyvendinamasbendradarbiaujant su vienu ardaugiau partnerių iš skirtingųsektorių ar institucijų, vyksta tarptautinis bendradarbiavimas. Paraiškoje nurodyti projekto partnerių vaidmenys, aiškiai apibrėžtas numatomas partnerių indėlis. Pridėti bendradarbiavimą patvirtinantys susitarimai. | 0–20 |
| 4. Projekto auditorija (kiek visuomenės grupių atstovų galės pasinaudoti projekto rezultatais). | Projekto naudą patirs viena ar daugiau visuomenės grupių vietiniame rajone ar už jo ribų.Socialiai pažeidžiamų visuomenės grupių įtraukimas. | 0–20 |
| 5. Sąmatos tikslingumas ir pagrįstumas.  | Projekto sąmatoje nurodytos išlaidos yra tiesiogiai susijusios su projektu ir yra būtinos įgyvendinant jo tikslus ir uždavinius ir siekiant numatytų rezultatų, detalizuotos ir atitinkančios rinkos kainas. | 0–20 |

30. Finansavimas gali būti skiriamas projektams, surinkusiems ne mažiau nei 60 balų.

31. Finansavimas skiriamas geriausiai įvertintiems projektams eilės tvarka, pagal turimas Programos lėšas ir ekspertų komisijos vertinimą.

32. Projektų valdymo darbo grupės, ekspertų komisijos sudėtį ir jų darbo reglamentus tvirtina Direktorius.

33. Konkursą laimėjusiems projektams lėšos skiriamos Direktoriaus įsakymu.

34. Informacija apie pavirtintus finansuoti projektus skelbiama internetinėse svetainėse: [www.skuodas.lt](http://www.skuodas.lt), [www.kursiukrastas.lt](http://www.kursiukrastas.lt), nurodant pareiškėjų pavadinimus, projektų pavadinimus, ekspertų komisijos patvirtintus bendrus balus ir skirtas lėšų sumas.

**V SKYRIUS**

**PROJEKTO FINANSAVIMO SUTARTIES SUDARYMAS IR ATSISKAITYMO UŽ SKIRTAS LĖŠAS TVARKA**

35. Su pareiškėju, kurio įgyvendinamam projektui skirtas finansavimas, Direktorius pasirašo sutartį.

36. Projekto vykdytojas privalo užtikrinti, kad projektui įgyvendinti skirtos lėšos būtų panaudotos pagal sutartyje ir jos prieduose nurodytą paskirtį ir terminus.

37. Projekto vykdytojai privalo finansavimo sutartyje nurodytais terminais pateikti visus nurodytus dokumentus.

38. Neatsiskaičius už Projektą laiku, arba pavėlavus atsiskaityti daugiau kaip 30 dienų, Projekto vykdytojas praranda teisę dalyvauti sekančių metų skelbiamame Projektų konkurse ir gauti finansavimą.

39. Nepanaudotos Projekto lėšos turi būti grąžintos į Savivaldybės biudžetą iki einamųjų metų gruodžio 28 d.

40. Išaiškėjus, kad projektas vykdomas ne pagal įgyvendinimo planą ar biudžeto lėšos naudojamos ne pagal Projekto sąmatą, Projekto finansavimas gali būti sustabdytas, o lėšos privalo būti grąžinamos į Savivaldybės biudžetą.

**VI SKYRIUS**

**BAIGIAMOSIOS NUOSTATOS**

41. Projektų konkursų dokumentai pareiškėjui negrąžinami.

42. Šis Aprašas gali būti keičiamas, papildomas ar pripažįstamas netekusiu galios Skuodo rajono savivaldybės tarybos sprendimu.

43. Projektų įgyvendinimo priežiūrą atlieka Direktorius.

44. Lėšų panaudojimą kontroliuoja Skuodo rajono savivaldybės kontrolės ir audito tarnyba.

Skuodo rajono savivaldybės biudžeto lėšomis finansuojamų nevyriausybinių organizacijų projektų konkursų organizavimo ir finansavimo tvarkos aprašo

priedas

**SKUODO RAJONO SAVIVALDYBĖS BIUDŽETO LĖŠOMIS FINANSUOJAMŲ NEVYRIAUSYBINIŲ ORGANIZACIJŲ PROJEKTŲ PARAIŠKOS FORMA**

|  |
| --- |
|  |
| *(data)* |
|  |
| *(vieta)* |

PROJEKTO PAVADINIMAS...........

**I SKYRIUS**

**INFORMACIJA APIE PAREIŠKĖJĄ**

|  |  |
| --- | --- |
| 1. Įstaigos, organizacijos pavadinimas |  |
| 2. Teisinė forma, įstatų / nuostatų elektroninė nuoroda, jei tokia yra |  |
| 3. Registracijos vieta ir data |  |
| 4. Adresas |  |
| 5. Banko rekvizitai |  |
| 6. Įstaigos, organizacijos vadovas, jo tel. numeris ir el. paštas |  |

**II SKYRIUS**

**INFORMACIJA APIE PROJEKTĄ**

|  |  |
| --- | --- |
| 7. Projekto trukmė (nuo–iki) |  |
| 8. Projektas teikiamas pagal prioritetą (-us) |  |
| 9. Projekto tikslas |  |
| 10. Projekto uždaviniai (veiklos, priemonės ir metodai tikslui pasiekti) |  |
| 11. Projekto įgyvendinimo vieta |  |
| 12. Prašoma suma (Eur) |  |
| 13. Atsakingas asmuo, jo tel. numeris, el. paštas |  |
| 14.Projekto partneriai:(jei partnerių daugiau nei vienas, pateikti informaciją apie visus) |  |
| 14.1. Įstaigos, organizacijos pavadinimas |  |
| 14.1.1. Atsakingas asmuo |  |
| 14.1.2. Įstaigos, organizacijos adresas |  |
| 14.1.3. Telefono Nr. |  |
| 14.1.4. El. paštas |  |
| 14.2. |  |
| 14.2.1. |  |

**III SKYRIUS**

**PROJEKTO APRAŠYMAS**

**15. Projekto atitikimas pagal pasirinktą prioritetą (-us).**

|  |
| --- |
|  |

**16. Numatomi projekto rezultatai (projekto teikiama nauda, teigiamas poveikis ir pasibaigus projektui).**

|  |
| --- |
|  |

**17.** **Projekto partneriai: projektu skatinamas bendradarbiavimas tarp skirtingų sektorių, institucijų, tarptautinis bendradarbiavimas (partnerių indėlis projekte).**

|  |
| --- |
|  |

**18. Projekto auditorija (kiek ir kokių visuomenės grupių atstovų pasinaudos projekto rezultatais, pajus naudą).**

|  |
| --- |
|  |

**19. Sąmatos tikslingumas ir pagrįstumas.**

|  |  |  |  |
| --- | --- | --- | --- |
| Eil.Nr. | Išlaidų rūšys  | Reikalingos lėšos, Eur | Reikalingų lėšų pagrindimas |
| 1. |  |  |  |
| 2.  |  |  |  |
| 3. |  |  |  |
| .... |  |  |  |
| Iš viso |  |  |

**Projektui finansuoti iš savivaldybės biudžeto prašoma suma turi būti ne mažiau 500 (penkių šimtų) Eur ir ne daugiau 2 000 (dviejų tūkstančių) Eur.**

**IV SKYRIUS**

**PROJEKTO VEIKLŲ TVARKARAŠTIS**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Veikla / mėnuo | I | II | III | IV | V | VI | VII | VIII | IX | X | XI | XII |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**V SKYRIUS**

**PAREIŠKĖJO DEKLARACIJA**

**20. Aš, žemiau pasirašęs už projektą atsakingas įstaigos, organizacijos pareiškėjas, patvirtinu, kad:**

20.1. šioje paraiškoje pateikta informacija yra tiksli ir teisinga;

20.2. įsipareigoju per 14 (keturiolika) kalendorinių dienų, pasibaigus projektui, bet ne vėliau kaip iki einamųjų metų gruodžio 10 d., pateikti finansinę ir dalykinę projekto vykdymo ataskaitas;

20.3. įsipareigoju laikytis viešumo reikalavimų, t. y. su projektu susijusiose publikacijose arba su projektu susijusiuose viešuose renginiuose skelbti, kad Skuodo rajono savivaldybės administracija dalinai finansavo projektą.

|  |  |
| --- | --- |
| Vardas, pavardė |  |
| Pareigos |  |
| Parašas ir antspaudas |  |
| Data |  |

21. Prie paraiškos pridedami dokumentai:

21.1. projekte dalyvaujančių partnerių rašytiniai sutikimai dalyvauti projekte arba bendradarbiavimo sutartys;

21.2. raštas, patvirtinantis rėmimo faktą, jei projekte nurodomas bet koks rėmėjo prisidėjimas prie projekto įgyvendinimo (lėšos, patalpų nuoma, paslaugos ir t. t.).

Laura Popovienė, tel. 8 604 74 675